**Ādažu novada domes**

**iepirkuma**

**„**JAUNAS SKOLAS ĒKAS ĀDAŽOS PROJEKTĒŠANAS UN AUTORUZRAUDZĪBAS PAKALPOJUMI**”**

**(ID.Nr. ĀND 2016/164)**

iepirkuma komisijas sēdes

# **PROTOKOLS Nr.05-30-2016/164-5**

|  |  |
| --- | --- |
| Ādažos | **2017. gada 7.novembrī** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Eksperts:  Sekretāre: | Artis Brūvers  Silvis Grīnbergs  Iveta Grīviņa  Everita Kāpa  Rita Šteina  Valērijs Bulāns  Halfors Krasts  Normunds Masaļskis  Alīna Liepiņa-Jākobsone |

**Komisijas izveides pamats:**

Ādažu novada domes 2016.gada 8.marta lēmums Nr.35 „Par grozījumiem Ādažu novada domes 2015.gada 22.decembra lēmumā Nr.259 „Par pašvaldības iepirkumu komisijas sastāvu iepirkumiem par jaunas skolas ēkas meta izstrādi, tehniskā projekta izstrādi un autoruzraudzības nodrošināšanu””.

**Darba kārtībā:**

Izmaiņu veikšanas akceptēšana iepirkuma „JAUNAS SKOLAS ĒKAS ĀDAŽOS PROJEKTĒŠANAS UN AUTORUZRAUDZĪBAS PAKALPOJUMI” (ID.Nr.: ĀND 2016/164) rezultātā noslēgtajā pakalpojuma līgumā (līgums ar SIA “Nams”).

**Darba gaita:**

1. R.Šteina atgādina, ka iepirkuma „JAUNAS SKOLAS ĒKAS ĀDAŽOS PROJEKTĒŠANAS UN AUTORUZRAUDZĪBAS PAKALPOJUMI” (ID.Nr.: ĀND 2016/164) rezultātā Ādažu novada dome 2016.gada 5.septembrī noslēdza līgumu Nr. JUR 2016-09/692 ar SIA “Nams”.
2. R.Šteina ziņo par SIA “Nams” 2.11.2017. vēstuli Nr. 110-1/S/17, kurā lūgts veikt grozījumus iepirkuma darba uzdevumā.
3. R.Šteina ziņo par N.Masaļska (projekta vadītājs) 2.11. iesniegumu, kurā lūgts akceptēt SIA “Nams” 2.11.2017. vēstulē Nr. 110-1/S/17 pieprasīto grozījumu veikšanu.
4. Komisija secina, ka N.Masaļska iesniegumā un SIA “Nams” iesniegumā lūgts grozīt projektēšanas tehnisko specifikāciju/darba uzdevumu (pielikumā piedāvātā jaunā redakcija). Grozījumi galvenokārt attiecas uz darba uzdevuma precizēšanas nepieciešamību attiecībā uz decentralizētas ventilācijas sistēmas projektēšanu, kā arī veikti precizējumi, kuri izriet no pašvaldības speciālistu norādēm (kas ir atspoguļots projektēšanas sanāksmju protokolos):

|  |  |  |  |
| --- | --- | --- | --- |
| **Nr.** | **Līdzšinējā redakcija** | **Labojums** | **Piezīmes (**N.Masaļska komentāri) |
| 20.3.1. | Ventilācijas sistēma ir jāprojektē atbilstoši LVS 13779:2007, iekštelpu, kurās pastāvīgi uzturus cilvēki, klimata kritērijiem jāatbilst B kategorijai saskaņā ar standartu LVS CR 1752, bet ventilācijas iekārtām ir jāatbilst Eiropas Komisijas regulai Nr.1253/2014. | Ventilācijas sistēma ir jāprojektē atbilstoši LVS 13779:2007, iekštelpu, kurās pastāvīgi uzturus cilvēki, klimata kritērijiem jāatbilst B kategorijai saskaņā ar standartu LVS CR 1752, bet ventilācijas iekārtām ir jāatbilst Eiropas Komisijas regulai Nr.1253/2014. un/vai Nr. ErP 2015 . | EK regula Nr.1253/2014 tika apstiprināta 07.07.2014., bet projektēšanas laikā tika izdota jauna regula – Nr. ErP 2015 (apstiprināta 17.11.2016.), kura t.sk. paredz energoefektivitātes uzlabošanai atļauju pielietot iekārtas ar iebūvētu dzesēšanas un siltumsūkņa kompresora loku. |
| 20.3.2. | Sagatavojot Būvprojektu, ir jāpieņem sekojoši gaisa aprēķinu parametri:  * ārējie: vasarā +27 °C; RH 70 %, ziemā –20,7 °C; * iekšējie: vasarā +24 +/-2 °C, ziemā +20 +/- 2 °C; RH 45+/- 7-8%; atbilstoši telpu funkcijām pēc normatīva; | Sagatavojot Būvprojektu, ventilācijas sistēmai ir jāpieņem sekojoši gaisa aprēķinu parametri:   * ārējie: vasarā +27 °C; RH 70 %, ziemā –20,7 °C; * iekšējie: vasarā +24 +/-2 °C, ziemā +20 +/- 2 °C; RH 45+/- 7-8%; atbilstoši telpu funkcijām pēc normatīva; | P.20.3.Ventilācijas sistēma un p.20.3.2. ir tā apakšpunkts. Ņemot to vērā, iepriekš netika skaidrots, ka norādītās prasības attiecas tieši uz ventilācijas sistēmu. Bet tā kā būvprojekta eksperts traktē to savādāk, uzskatot, ka šīs prasības pasūtītājs attiecina pret konkrētām iekārtām nevis sistēmu kopumā, ir nepieciešams šis precizējums, kas pilnīgi nemaina iepriekš izvirzīto prasību būtību un ir atkārtojums iepriekš veiktajam norādījumam.  Lūdzu izņemt gaisa relatīvā mitruma konkrētu rādītāju, atstājot tikai norādi uz to, ka relatīvam gaisa mitrumam ir jābūt atbilstošam telpu funkcijām pēc normatīva. Pretējā gadījumā paaugstinātas prasības tiek attiecinātas pilnīgi uz visām telpām, kas var būtiski sadārdzināt ventilācijas sistēmu, padarīt to daudz sarežģitāku un dārgāku ekspluatācijā. |
| 20.3.6. | Izstrādāt automātikas skapja shēmas. | Izstrādāt automātikas skapja shēmas, ja ventilācijas iekārtas nav ar ražotāja paredzēto automātiku. | Automātikas skapja shēmu ir nepieciešams izstrādāt tajā gadījumā, ja projektā ir saliktas kopā dažādas iekārtas un automātika tiek veidota kā papildus sistēma. Bet, ja projektā tiek likta sistēma, kurai jau ir sava automātika, tad projektētājs paļaujas uz ražotāja izdstrādātiem risinājumiem un neizstrādā atsevišķas automātikas skapja shēmas. |
| 20.3.8. | Visām gaisa apstrādes iekārtām (AHU) ir jāatbilst Eiropas standartiem, (jābūt ar Eurovent sertifikātu). Ir jāparedz tikai tādu izgatavotāju iekārtas, kuras nodrošina rūpnīcas garantiju ne mazāku par 24 mēnešiem. | Visām gaisa apstrādes iekārtām (AHU) ir jāatbilst Eiropas standartiem, (jābūt ar Eurovent sertifikātu atbilstoši sertificētām). Ir jāparedz tikai tādu izgatavotāju iekārtas, kuras nodrošina rūpnīcas garantiju ne mazāku par 24 mēnešiem. | Eurovent nav vienīgais iespējamais sertificēšanas veids. Eiropas standartiem atbilstošas iekārtas var būt arī bez Eurovent sertifikāta. Piedāvāju paplašināt izskatāmo iekārtu loku, norādot, ka tām ir jābūt atbilstošām Eiropas standartiem un atbilstoši sertificētām. |
| 20.3.13. | Filtru klase pieplūdes iekārtām: EU7. Filtru klase nosūces iekārtām: EU5. Pieplūdes iekārtām ir jāparedz arī priekšfiltru sekcija ar filtru klasi EU3. Frontālais gaisa ātrums filtru sekcijā: 2,8 m/s. Filtriem ir jābūt viegli izņemamiem no filtru sekcijas. Filtru sekcija ir jāaprīko ar atveri spiediena mērierīces izvietošanai. Filtri tiek iestatīti pie maksimālās sākuma pretestības 80 Pa un beigu spiediena 250 Pa. Jāizmanto vertikāli rāmjos iemontēti kabatu filtri. Pirms/pēc filtriem un dzesēšanas/sildīšanas baterijām ir jāuzstāda diferenciālā gaisa manometrs ar skalu 0-500 Pa. | Filtru klase pieplūdes iekārtām: EU7. Filtru klase nosūces iekārtām: EU5. Pieplūdes iekārtām ir jāparedz arī priekšfiltru sekcija ar filtru klasi EU3. Frontālais gaisa ātrums filtru sekcijā: 2,8 m/s. Filtriem ir jābūt viegli izņemamiem no filtru sekcijas. Filtru sekcija ir jāaprīko ar atveri spiediena mērierīces izvietošanai. Filtri tiek iestatīti pie maksimālās sākuma pretestības 80 Pa un beigu spiediena 250 Pa. Jāizmanto vertikāli rāmjos iemontēti kabatu filtri. Pirms/pēc filtriem un dzesēšanas/sildīšanas baterijām ir jāuzstāda diferenciālā gaisa manometrs ar skalu 0-500 Pa. | Šīs prasības tika izvirzītas centralizētas ventilācijas sistēmas risinājumam. Bet būvprojekta izstrādātājam ir tiesības izmantot arī decentralizēto ventilācijas sistēmas risinājumu. Un decentralīzētas sistēmas risinājumam šīs prasības nav piemērotas. |
| 20.3.14. | Rekuperators, ja tāds tiek pielietots, nedrīkst būt ar efektivitātes koeficientu zemāku par 75% pie āra gaisa temperatūras +/- 0°C un RH 25% nosūces gaisā. Plākšņveida rekuperators, ja tāds tiek pielietots, nedrīkst būt ar efektivitātes koeficientu zemāku par 60% pie āra gaisa temperatūras +/- 0°C un RH 25% nosūces gaisā. Izņēmumi pieļaujami sporta zāles, virtuves un darbnīcu ventilācijas nodrošināšanai. | Rekuperatoriem, ja tādi tiek pielietoti, nedrīkst būt ar efektivitātes koeficientu zemāku par 75% pie āra gaisa temperatūras +/- 0°C un RH 25% nosūces gaisā. Plākšņveida rekuperators, ja tāds tiek pielietots, nedrīkst būt ar efektivitātes koeficientu zemāku par 60% pie āra gaisa temperatūras +/- 0°C un RH 25% nosūces gaisā. Izņēmumi pieļaujami sporta zāles, virtuves un darbnīcu ventilācijas nodrošināšanai. jāatbilst normatīviem. | Galvenā doma ir nodrošināt ēkas energoefektivitātes noteikto augsto līmeni, kas ir norādīts darba uzdevuma p.33.1. Šim mērķim izmantojamie līdzekļi var būt dažādi. Lai neierobežot projektētāju risinājumu izvēlē, lūdzu izņemt konkrētus agregātu rādītājus, bet papildus norādīt, ka tiem ir jāatbilst normatīviem. |
| 20.3.34. | AHU iekārtām ir jāparedz nepieciešamās sekcijas tās efektīvai apkalpošanas un tīrīšanas iespējai. Pie katras AHU ir jāparedz siltā un aukstā ūdens temperatūras regulēšanas mezgli (šunti). AHU un visām tās komponentēm ir jābūt ieprojektētām tā, lai gaisa apjomu varētu palielināt par 20% virs kalkulētajiem gaisa apjomiem (nominālajiem gaisa apjomiem), nemainot motoru. | AHU iekārtām ir jāparedz nepieciešamās sekcijas tās efektīvai apkalpošanas un tīrīšanas iespējai. Pie katras AHU ir jāparedz siltā un aukstā ūdens temperatūras regulēšanas mezgli (šunti). AHU un visām tās komponentēm ir jābūt ieprojektētām tā, lai gaisa apjomu varētu palielināt par 20% virs kalkulētajiem gaisa apjomiem (nominālajiem gaisa apjomiem), nemainot motoru. | Kalkulētajiem gaisa apjomiem ir jābūt atbilstošiem normatīvu prasībām. Latvijas normatīvi šajā jomā ir daudz augstāki nekā daudzās citās Eiropas valstīs. Nav nepieciešamības palielināt mūsu prasības. Bet palielinot prasības, mēs nepamatoti sadārdzinam izbūves un uzturēšanas izmaksas.  Papildus jāņem vērā, ka klašu telpās ventilācijas sistēmas aprēķini veikti, pieņemot skolēnu skaitu 24 un +1 (pedagogs), kā arī rezervi +20%. |
| 33.1. | Ēkai kopumā un katrai no būvniecības kārtām atsevišķi, enerģijas patēriņš apkures vajadzībām nedrīkst pārsniegt 40 kWh/m2 gadā, vienlaikus nodrošinot telpu mikroklimata atbilstību normatīvo aktu prasībām būvniecības, higiēnas un darba aizsardzības jomā. | Ēkai kopumā un katrai no būvniecības kārtām atsevišķi, enerģijas patēriņš apkures vajadzībām nedrīkst pārsniegt likumdošanā noteikto rādītāju publiskām ēkām 40 45 kWh/m2 gadā, vienlaikus nodrošinot telpu mikroklimata atbilstību normatīvo aktu prasībām būvniecības, higiēnas un darba aizsardzības jomā. | Pēc noteikta rādītāja sasnoiegšanas, katrs papildus ietaupītais 1 kWh/m2 gadā prasa investīcijas, kas ir nesamērīgas pret ietaupījumu ekspluatācijā. Tāpēc skolas projekta darba grupas pirmajās sanāksmēs mēs vienojāmies ierakstīt tādu rādītāju, kurš būtu minimāli nepieciešams pēc likumdošans tajā gadā, kad paredzēta skolas jaunbūves nodošana ekspluatācijā. Priekš publiskām ēkām tas ir 45 kWh/m2 gadā. Ar šo rādītāju ēka jau ir gandrīz pasīva ēka, ēkai ir energoefektivitātes augstākā “A” klasse. Tā kā iepirkuma nolikumā mums ir strikta ierobežojošā prasība pēc būvniecības izmaksām, uzskatu ka mēs nevaram prasīt sasniegt energoefiktivitātes rādītāju, kas ir vēl augstāks un prasa lielākas investīcijas. Pašlaik Ādažos nav nevienas “A” klases publiskas ēkas, piemēram, ĀVS un Kultūrizglītības centrs ir “D” klases ēkas, bet Kadagas PII ir “F” klases ēka. Kā alternatīvu piedāvāju nerakstīt p.33.1. konkrētu rādītāju, bet norādīt, ka ir jānodrošina ēkas “A” klases energoefektivitātes klase. |

1. Komisija diskutē par veicamajām izmaiņām un uzklausa N.Masaļska paskaidrojumus.
2. Komisija secina, ka ir saskatāms objektīvs pamatojums Normunda Masaļska un SIA “Nams” pieprasīto izmaiņu veikšanai darba uzdevumā, lai nodrošinātu tiesiskas, finansiāli optimālas un kvalitatīvas prasības attiecībā uz ventilācijas sistēmu un sasniedzamo energoefektivitātes rādītāju. Komisija apspriež, ka pieprasītās izmaiņas darba uzdevumā ir racionāli nepieciešamas un tās nevar uzskatīt par būtiskām publisko iepirkumu jomas izpratnē, jo, ja tās būtu kļuvušas zināmas iepirkuma (sarunu procedūras) stadijā, tās nebūtu ietekmējušas iepirkuma „JAUNAS SKOLAS ĒKAS ĀDAŽOS PROJEKTĒŠANAS UN AUTORUZRAUDZĪBAS PAKALPOJUMI” (ID.Nr.: ĀND 2016/164) rezultātu tādējādi, ka tas būtu bijis atšķirīgs. Tāpat arī komisija apspriež, ka neviens no veiktajiem precizējumiem darba uzdevumā nekādā veidā neietekmē arī metu konkursa „Jauna skolas ēka Ādažos” (ID.Nr.: ĀND 2016/26) rezultātu tādējādi, ka tas būtu bijis atšķirīgs.
3. Komisija apspriež, ka papildus nepieciešams atgādināt projektētājam SIA “Nams” par Publisko iepirkumu likuma 20.panta sestās daļas aizliegumu iekļaut projektā (kas nākotnē būs būvniecības iepirkuma tehniskā specifikācija) norādes uz konkrētiem ražojumiem, nesniedzot atsauci uz ekvivalenci un neaprakstot ekvivalences rādītājus.

**Komisija vienbalsīgi nolemj:**

1. **Akceptēt Normunda Masaļska un SIA “Nams” pieprasīto izmaiņu veikšanu darba uzdevumā, mainot darba uzdevumu N.Masaļska sagatavotajā redakcijā;**
2. **Normundam Masaļskim norādīt SIA “Nams” uz Publisko iepirkumu likuma 20.panta sestās daļas aizliegumu iekļaut projektā (kas nākotnē būs būvniecības iepirkuma tehniskā specifikācija) norādes uz konkrētiem ražojumiem, nesniedzot atsauci uz ekvivalenci un neaprakstot ekvivalences rādītājus.**

**Sēdi slēdz:**

Komisijas priekšsēdētājs sēdi slēdz plkst. 12:30.

**Pielikumā:**

1. SIA “Nams” vēstule un tās pielikumi;
2. N.Masaļska iesniegums un tās pielikumi.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ S. Grīnbergs

\_\_\_\_\_\_\_\_\_\_\_\_\_\_\_\_\_\_\_\_\_ I. Grīviņa

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

Eksperts: \_\_\_\_\_\_\_\_\_\_\_\_\_\_\_\_\_\_\_\_\_ N. Masaļskis

Sekretāre: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone